open-index/open-wikipedia-markdown huggingface dataset:
Botania

**Botania** on taidepuutarha ja tapahtumapuutarha Joensuun Linnunlahdella.

Puutarhan kokoelma on perustettu 1957, ja siihen kuuluu 2&nbsp;000 lajia. Se on Joensuun merkittävimpiä matkailukohteita. 

Itä-Suomen yliopisto teki kasvitieteellisestä puutarhasta lakkautuspäätöksen keväällä 2012, mikä herätti runsaasti suuttumusta Joensuussa. Lakkautuspäätöstä vastustettiin, ja puutarhalle etsittiin osittain yksityistä rahoitusta.  Monta vuotta Botania toimi lahjoitusten ja vapaaehtoisten voimin, ja näkyvyyttä ja kävijöitä hankittiin sosiaalisen median kautta sekä järjestämällä erilaisia yleisötapahtumia.  

Valotaiteilija Kari Kola perusti yhdessä Teemu Purmosen ja Markku Pesosen kanssa Joensuun Botania Oy:n ja osti Botanian toimitilat sen nimiin Suomen yliopistokiinteistöiltä vuoden 2018 alussa. Kasvien ja eläinten hoitaminen jäivät yhä Botanian ystävät ry:n vastuulle, mutta koko liiketoiminta siirtyi uudelle Joensuun Botania Oy:lle. Kari Kola tiimeineen remontoi Botanian alkuvuodesta 2018. Botania avattiin yleisölle uudelleen kesäkuussa 2018. Tavoitteena kolminkertaistaa kävijämäärä ja saada jopa kansainvälistä julkisuutta muun muassa runsaan tapahtumatarjonnan, vaihtuvien näyttelyiden sekä uudistusten avulla. Saman vuoden lokakuussa Kari Kola osti yrityskumppaneidensa osuudet Joensuun Botaniasta itselleen, ja omistaa sen siis nyt kokonaisuudessaan yksin.

Projektin alku on ollut hyvin haastava, koska alue oli päässyt huonoon kuntoon resurssipulan takia. Voimakkailla toimenpiteillä aluetta on kunnostettu ja raivattu viimeiset vuodet koko Botanian tiimin voimin. Botanian ystävät ry auttaa edelleen toimintaa mm. vuotuisten kevät-talkoiden avulla joissa alueen ihmiset voivat tulla auttamaan kunnostustöissä.

Puutarhan yhteydessä on myös yli 70 hehtaarin suuruinen kasvitieteellinen puisto eli arboretum, jonka omistaa Joensuun kaupunki.

## Lähteet

## Aiheesta muualla
*Botanian viralliset sivut
*Botanian ystävät 
*Botanian Facebook-sivu
*Juuso - Puhuva Papukaija (Botanian maailmankuulu keulakuva)
Volvo 7000

**Volvo 7000** oli Carruksen valmistama täysmatala kaupunkiliikennebussi, jota valmistettiin vuosina 1999–2002 Carruksen tehtaalla Vantaalla sekä Wrocławissa, Puolassa. Mallista oli saatavilla myös nivelversio nimellä Volvo 7000A. Mallia käytetään monessa Euroopan maassa. Suurin osa busseista on rakennettu Wrocławissa, Puolassa. Malli oli Carrus City U:n seuraaja ja samalla myös Volvo 7700:n edeltäjä. Suomessa Volvo 7000:tta käytti muun muassa Helsingin Bussiliikenne ja porilainen Satakunnan Liikenne.

Suomessa 7000A-mallia käytti ainoastaan Tampereen Kaupunkiliikenne. Kaikki Tampereen Kaupunkiliikenteen Volvo 7000A:t oli valmistettu Puolan Wrocławissa.
Volvo 7700

**Volvo 7700** oli Volvon valmistama täysmatala kaupunkiliikennebussi, joka oli Volvo 7000:n seuraaja. Mallia valmistettiin vuodesta 2003 ja ennen kasvojenkohotustaan vuoden 2006 alussa malli oli identtinen Volvo 7000:n kanssa. Ainoa ero oli se, että Volvo 7700:ssa oli enemmän istumapaikkoja. Volvo 7700:aa valmistettiin Puolan Wrocławissa. Mallin nivelversio oli Volvo 7700LA. Suomessa oli käytössä ainoastaan hybridiversio. Mallia käyttivät Suomessa vain Helsingin Bussiliikenne, V-S Bussipalvelut sekä Turun Kaupunkiliikenne.
Divine Design

**Divine Design** on jyväskyläläisen Constantinen esikoisalbumi, joka julkaistiin 26. lokakuuta 2011 Palokka Recordsin kautta.

Albumin vallitseva tyyli on melodinen heavy metal, mutta sillä on kuultavissa vaikutteita myös muun muassa progressiivisesta metallista sekä power metalista. Albumin kappaleet ovat progressiiviselle metallille ominaisesti suhteellisen pitkiä, sillä sen seitsemästä kappaleesta vain yksi on alle 8 minuuttia pitkä.

Albumilta on julkaistu kaksi singleä, "Through The Veil Of Death" 26. syyskuuta 2011 ja "The Shadow Within" 20. helmikuuta 2012. "Through The Veil Of Death"-kappaleesta julkaistiin myös studiossa kuvattu "in-studio"-tyylinen musiikkivideo 30. syyskuuta 2011.

Albumin digitaalinen versio meni julkaisuviikollaan suoraan Meteli.netin Metal Top 100 - latauslistan sijalle 1.

## Kappaleet
Kaikki kappaleet säveltänyt Constantine sekä sanoittanut Janne Seppänen.

#
#
#
#
#
#
#

### Erot CD:n ja digitaalisen julkaisun välillä
Albumin CD-versiossa kappaleiden "The Seers Of The Shadows" ja "A Change In The Tide" välissä sijainnut n. 30 sekunnin siirtymäkohta puuttuu albumin digitaaliselta julkaisulta. Lisäksi CD-version lisämateriaalina on saatavilla studiossa kuvattu albumin tekoa kuvaava dokumentti "Designing Divinity" sekä "Rehearsal Tapes"-live, jolla yhtye soittaa koko albumin livenä. 

## Kokoonpano
* Lassi Vääränen – laulu
* Janne Seppänen – kitarat, akustinen kitara, mandoliini, orkestraatiot
* Janne Korpela – kitarat, akustinen kitara
* Antti Varjanne – basso, simpukat
* Marko Möttönen – rummut ja perkussiot, koskettimet, didgeridoo

### Tuotanto
* Sami Niittykoski – äänittäjä (SN-Audio)
* Aksu Hanttu – äänittäjä (Studio Musica: rummut, perkussiot, didgeridoo, simpukat)
* Mika Leppälä – miksaaja (Rocktekniikka, Laukaa)
* Jaakko Viitalähde – masteroija (Virtalähde Mastering, Kuhmoinen)
* Petri Lampela – kannet
* Visa "Dee" Rantanen – kuvat

Albumin kappaleet on sävelletty vuosien 2007–2011 välillä, suurimman osan painottuessa vuodelle 2010. Albumin nauhoitukset aloitettiin 5. maaliskuuta 2011 ja päätettiin 23. maaliskuuta 2011. Miksaajana toiminut Mika Leppälä työskenteli bändin kanssa myös edellisen EP:n *A Future Without A Past* parissa.

## Arvostelut
Albumi on saanut kriitikoilta hyvän vastaanoton. Se valittiin julkaisuviikollaan Suomen suurimman metalliwebzinen, Imperiumin, Viikon Levyksi arvosanalla 8+/10. Infernon Aki Nuopponen arvioi bändiä tyylitajuiseksi melodioiden, kertosäkeiden ja aitouden suhteen ja antoi albumille arvosanaksi 4/5. Brittiläinen hard rockiin ja metalliin erikoistunut MyGlobalMind antoi levylle 8/10 kehuen etenkin yhtyeen rumpali Marko Möttöstä ja arvioi yhtyeellä olevan kaikki ainekset hyvään tulevaisuuteen, suositellen levyä modernin progressiivisen metallin ystäville.

## Lähteet

## Aiheesta muualla
* 
*
HMS Sunfish

**HMS Sunfish** oli Britannian kuninkaallisen laivaston vuonna 1896 palvelukseenotettu Sunfish-luokan torpedovenehävittäjä.

## Valmistus

Alus tilattiin 7. helmikuuta 1894 Hawthorn Leslie and Companyltä Hebburnista, missä köli laskettiin 17. syyskuuta telakkanumerolla 325. Alus laskettiin vesille 9. elokuuta 1895 ja valmistui maaliskuussa 1896. Aluksen savuhormit pidennettiin 1900.

## Palvelus
Koko uransa alus oli kotivesillä, kunnes se myytiin 7. kesäkuuta 1920 romutettavaksi J. Kellylle.

## Lähteet
*
*
*
*

### Viitteet
André Caplet

**André Caplet** (23. marraskuuta 1878 – 22. huhtikuuta 1925) oli ranskalainen säveltäjä ja kapellimestari. Hän kuului Debussyn ja Faurén ympärille muodostuneeseen piiriin.

Innoituksensa musiikkiinsa Caplet sai uskonnosta. Hän sävelsi pääasiassa vokaalimusiikkia, mutta myös orkesteri- ja kamarimusiikkia. Hänen pääteoksensa katsotaan olevan sävellys mezzosopraanolle, naiskuorolle, harpulle ja jousiorkesterille nimeltään *Le miroir de Jésus* vuodelta 1923.

Caplet voitti vuonna 1901 Prix de Romen.

## Lähteet
Belizen vaakuna

**Belizen vaakuna** on Belizen tunnus. Se otettiin käyttöön maan itsenäistyessä vuonna 1981. Vaakuna perustuu 1800-luvun sinettiin ja on peräisin vuodelta 1907. Vaakuna on myös Belizen lipussa.

Kilven ylemmissä kentissä on puusepän työkaluja ja alemmassa purjelaiva. Vaakunassa on lisäksi mahonkipuu ja kilvenkannattajina kaksi puunhakkaajaa. Puun jalostus on ollut maalle taloudellisesti tärkeää. Kilvenkannattajat kuvaavat eri rotujen sekoittumista Belizessä. Kilven alla on latinankielinen motto *Sub Umbra Floreo*, suomeksi "Kukoistan varjossa". Vaakunaa ympäröi lehtiseppele.

## Lähteet
Geašjávri

**Geašjávri** on järvi Norjan Koutokeinossa. Järven pinta-ala on 4,85 km². Järvi kuuluu Alattio-Koutokeinojoen vesistöön.
Mackenzie Boyd-Clowes

**Mackenzie Boyd-Clowes** (s. 13. heinäkuuta 1991 Toronto) on kanadalainen mäkihyppääjä, joka on kilpaillut kansainvälisellä tasolla vuodesta 2004. Hän edustaa seuratasolla Altius Nordic Ski Club -seuraa. Hänen valmentajansa on Gregor Linsig.

Vuoden 2010 Vancouverin talvi­olympialaisissa Boyd-Clowes sijoittui 12:nneksi suurmäen joukkuekilpailussa, 44:nneksi normaali­mäen henkilökohtaisessa kilpailussa ja 45:nneksi suurmäen kilpailussa. Sotšin olympialaisissa 2014 hän oli suurmäessä 25:s, normaalimäessä 37:s ja joukkuemäessä 12:s. Pyeongchangin olympialaisissa 2018 hän sijoittui normaalimäen henkilökohtaisessa kilpailussa sijalle 26 ja suurmäen kilpailussa sijalle 21. Pekingin olympialaisissa 2022 hän oli normaalimäessä kuudestoista ja suurmäessä 33:s. Sekajoukkuekilpailussa hän oli mukana voittamassa sensaatiomaisesti pronssia Kanadan joukkueessa. Kyseessä oli Kanadan ensimmäinen mäkihyppymitali olympialaisissa koskaan.

MM-tasolla hän on ollut parhaimmillaan 23:s lentomäen MM-kilpailuissa Planicaissa 2020. Hänen paras maailman­cupin sijoituksensa on kuudes sija Engelbergissä joulukuussa 2020. Continental Cupissa hän on voittanut yhden osakilpailun.

## Lähteet
* http://berkutschi.com/en/front/stats_personal/index/950 
* 

### Viitteet
Edgbaston

**Edgbaston** on yksi Birminghamin kaupungin kymmenestä vaalipiiristä. Se muodostuu neljästä äänestysalueesta: Bartley Green, Edgbaston, Harborne ja Quinton. Vuonna 2009 Edgbastonissa oli 93 100 asukasta.

Birminghamin yliopiston suurin kampus sijaitsee Edgbastonissa. Edgbastonin vastikään uusittu krikettistadion on maan toiseksi suurin.

## Lähteet

## Aiheesta muualla
Biggejávri

**Biggejávri** on Alattio-Koutokeinojoen vesistöön kuuluva järvi Koutokeinossa, Norjassa. Järven pinta-ala on 5,33 km².
HMS Opossum (1895)

**HMS Opossum** oli Britannian kuninkaallisen laivaston vuonna 1896 palvelukseenotettu Sunfish-luokan torpedovenehävittäjä.

## Valmistus

Alus tilattiin 7. helmikuuta 1894 Hawthorn Leslie and Companyltä Hebburnista, jolloin sen valmistumisajankohdaksi määrättiin 31. maaliskuuta 1895. Köli laskettiin 17. syyskuuta 1894 telakkanumerolla 326 ja alus laskettiin vesille 4. lokakuuta 1895. Alus valmistui kesäkuussa 1896. Sen etummainen savuhormi pidennettiin 1917-1918.

## Palvelus
Koko uransa alus palveli kotivesillä, kunnes se myytiin 29. heinäkuuta 1920 romutettavaksi Wardille Prestoniin.

## Lähteet
*
*
*
*

### Viitteet
Red Deer Rebels

**Red Deer Rebels** on kanadalaisessa juniorisarjassa Western Hockey Leaguessa pelaava joukkue. Rebels on menestynyt merkittävän hyvin 2000-luvun alussa voittaen useita divisioonan sekä konferenssin mestaruuksia. Joukkue voitti myös Kanadan tärkeimmille jääkiekkoliigoille yhteisen Canadian Hockey Leaguen mestaruuden vuonna 2001.

Joukkueen eräs tunnetummista pelaajista on Ryan Nugent-Hopkins, joka varattiin pelaamaan  National Hockey Leaguessa vuoden . 

## Joukkue kaudella 2025–2026

## Valmennus & Joukkueenjohto
* **Päävalmentaja:** David Struch 
* **Apuvalmentaja:** Clayton Beddoes 
* **Apuvalmentaja:** Mike Egener 
* **Maalivahtivalmentaja:** Ian Gordon 
* **Taitovalmentaja:** Erik Lodge 
* **Huoltopäällikkö:** Dave Horning 
* **Toimitusjohtaja:** Brent Sutter 
* **Henkilöstöjohtaja:** Jamie Novakoski 

## Aiheesta muualla
* Red Deer Rebelsin verkkosivut 
* Red Deer Rebelsin EliteProspects sivut
Henitšesk

**Henitšesk** (; ) on satamakaupunki ja Henitšeskin piirin hallintokeskus Asovanmeren luoteisrannalla, Hersonin alueella, Etelä-Ukrainassa. Kaupungin väkiluvuksi arvioitiin 19&nbsp;253. Koko piirissä – jota oli laajennettu heinäkuussa 2020 – asukkaita oli noin 119&nbsp;900 (2021). Helmikuun 24. päivänä 2022 Henitšesk joutui Venäjän miehityksen kohteeksi osana Venäjän hyökkäystä Ukrainaan 2022.

## Lähteet

## Aiheesta muualla
Peppi Kajanne

**Peppi Kajanne** on suomalainen televisiotuottaja ja -ohjaaja. 1990-luvun lopulla hän toimi MTV:n draamatuotannon ohjelmapäällikkönä ja jatkoi toimessaan vuonna 2000, kun MTV Draama myytiin Jarowskijlle.

Kajanteen ohjaustöitä on muun muassa *[[Salatut elämät]]* -televisiosarjan erikoisjakso *Seppo goes Shakespeare*, joka esitettiin jouluaattona 24. joulukuuta 2006. 

## Lähteet

## Aiheesta muualla
* 
*
Ernest Guiraud

**Ernest Guiraud** (26. kesäkuuta 1837 – 6. toukokuuta 1892) oli ranskalainen säveltäjä. Hän toimi sävellyksen opettajana Pariisin konservatoriossa, missä hän vaikutti useaan säveltäjään, kuten Claude Debussy’hin.

Guiraud sävelsi muun muassa oopperoita ja orkesteriteoksia. Parhaiten hänet tunnetaan Georges Bizet’n oopperan *[[Carmen]]* resitatiivien säveltäjänä sekä Jacques Offenbachin oopperan *[[Hoffmannin kertomukset]]*  soitinnuksen loppuun saattajana Offenbachin kuoltua vuonna 1880. Guiraud myös sovitti toisen kahdesta Bizet’n *[[Arlesitar (Bizet)|Arlesitar]]*-näytelmämusiikkiin perustuneesta orkesterisarjasta Bizet’n kuoltua.

## Elämäkerta
Guiraud aloitti koulunkäyntinsä Louisianassa Yhdysvalloissa isänsä Jean-Baptiste-Louis Guiraud’n johdolla. Tämä oli voittanut Prix de Rome -palkinnon vuonna 1827. Guiraud sävelsi 15-vuotiaana kolminäytöksisen oopperan *David*, jonka kuningas Daavidista kertovan libreton hän ja hänen isänsä olivat löytäneet Pariisista. Ooppera esitettiin menestyksekkäästi New Orleansin Théâtre d’Orléansissa vuonna 1853. Saman vuoden joulukuussa Guiraud purjehti takaisin Ranskaan jatkamaan musiikkikoulutusta. Hän opiskeli pianonsoittoa Antoine-François Marmontelin johdolla ja sävellystä Jacques Fromental Halévyn johdolla Pariisin konservatoriossa. Lahjakkaana opiskelijana hän sai ensimmäisen palkinnon pianonsoitosta vuonna 1858. Hän voitti seuraavana vuonna Prix De Romen, mikä on ainoa kerta, kun sekä isä että poika ovat saaneet tämän palkinnon. Guiraud ystävystyi Camille Saint-Saënsin, Émile Paladilhen, Théodore Dubois’n ja erityisesti Georges Bizet’n kanssa.

Guiraud sävelsi aluksi yksinäytöksisiä näyttämöteoksia, joita esitettiin teatteriesitysten yhteydessä. Hänen ensimmäinen tärkeä näyttämöteoksensa oli Opéra-Comiquessa vuonna 1864 kantaesitetty *Sylvie*, joka oli yleisön suosikki ja vakiinnutti hänen maineensa Pariisissa. Ranskan–Preussin sodan aikana kaikki Pariisin teatterit suljettiin, joten Guiraud värväytyi vapaaehtoisena Ranskan jalkaväkeen.

Guiraud’n oopperoista *Madame Turlupin* (1872) sai kriitikoilta myönteisen vastaanoton, mutta sitä haittasi vanhanaikainen libretto. Guiraud’n uran huippua edusti kolminäytöksinen opéra comique *Piccolino* (1876), jota ei kuitenkaan koskaan esitetty uudelleen.

## Lähteet
James Brockman

**James Brockman** (8. joulukuuta 1886 – n. 1947) oli yhdysvaltalainen lauluntekijä. Hän esiintyi vaudeville-koomikkona 1900-luvun alussa ja ryhtyi myöhemmin tekemään elokuvamusiikkia Hollywoodissa. Hänen kirjoittamiinsa kappaleihin kuuluu James Kendisin ja Nathaniel Vincentin kanssa yhteistyössä tehty ”I’m Forever Blowing Bubbles” vuodelta 1919. Brockman teki musiikkia myös L. Wolfe Gilbertin, Ted Snyderin, James Hanleyn ja useiden muiden lauluntekijöiden kanssa.

Brockman valittiin vuonna 1970 Songwriters Hall of Fameen.

## Kappaleita
* ”Strumbery, Pich, Hample Pies”
* ”I’m Forever Blowing Bubbles”
* ”Golden Gate”
* ”Feather Your Nest”
* ”I Faw Down and Go Boom”
* ”I Know What It Means to Be Lonesome”
* ”Down Among the Sheltering Plains”
* ”As Long as the Shamrock Grows Green”
* ”Let’s Grow Old Together”

Lähde: *Songwriters Hall of Fame*.

## Lähteet
Unkarinpernaruoho

**Unkarinpernaruoho** (*Sisymbrium altissimum*) on pernaruohojen sukuun kuuluva yksivuotinen ristikukkaiskasvi. Se kasvaa alkuperäisenä Itä-Euroopassa.

## Ulkonäkö ja koko
Unkarinpernaruoho on 30–80 senttimetriä korkeaksi kasvava niukkakarvainen, pystyvartinen tai isokokoisena leveä ja runsaasti haarova ruoho. Sen lehdistä alimmat ovat leveästi liuskoittuneita, ylemmät jakautuneet hyvin kapeiksi pareittaisiksi liuskoiksi. Unkarinpernaruohon kukat ovat pieniä, terälehdet ovat 5–8 millimetriä pitkiä. Lidut ovat 5–10 cm pitkiä, sivulle sojottavia ja hieman ylöspäin kaartuneita.

Siementen kypsymisen jälkeen kuollessaan unkarinpernaruoho voi muuttua niin sanotuksi arokierijäksi.

## Unkarinpernaruoho Suomessa
Suomessa unkarinpernaruoho on harvinainen tulokaskasvi, jota on löydetty melkein koko maasta Hangosta Keski-Lapin korkeudelle. Enemmistö lajin havainnoista on yli 50 vuotta vanhoja. Laji on uustulokas, jota pidetään eteläisimmässä Suomessa vakiintuneena. Sen kasvupaikkoja ovat liikennealueet, joutomaat, kaatopaikat ja myllyt. Helsingissä unkarinpernaruoho kasvaa myös merenrannoilla.

## Lähteet

## Aiheesta muualla
* Suomen Lajitietokeskus: Unkarinpernaruoho (''Sisymbrium altissimum'')
* Kasviatlas 2020: Unkarinpernaruohon (''Sisymbrium altissimum'') levinneisyys Suomessa.
James Riordan

**James Riordan** (10. lokakuuta 1936 – 10. helmikuuta 2012) oli brittiläinen kirjailija, radioselostaja, jalkapalloilija ja Venäjän-tutkija.

Riordanin akateeminen tutkimus *[[Sport in Soviet Society]]* on ensimmäinen alallaan. Hän kirjoitti myös lastenkirjoja.

Hän pelasi jalkapalloa Moskovan Spartakissa vuonna 1963.

## Teokset (valikoima)
**Comrade Jim: The Spy Who Played for Spartak* (omaelämäkerta)
* *Sport in Soviet Society* (1977)
* *Sport under Communism* (1981)
* *Sport in European Cultures* (2002)

### Lastenkirjat
* *Sweet Clarinet*
* *The Prisoner*
* *When the Guns Fell Silent*
* *Mistress of the Copper Mountain*
* *War Song*
* *The Match of Death*
* *The Gift*
* *The Sniper*
* *An IllustratedTtreasury of Fairy and Folk Tales*
* *Rebel Cargo*
* *The Woman in the Moon and Other Tales of Forgotten Heroines* (1985) Dial 
* *The Twelve Labours Of Hercules*

### Suomennetut teokset
**Maailman kauneimmat balettisadut*, kuv. Victor Ambrus ; esipuhe: Rudolf Nurejev ; suom. Marja Helanen-Ahtola. WSOY, 1986 
**Pupu oppii laskemaan*, kuvittanut Tim Warnes, suom. Eila Jaatinen. Kustannus-Mäkelä, 1998. 

## Lähteet
Lohkohedelmä

**Lohkohedelmä** on yksi kasvien hedelmätyypeistä. Se on kuiva ja aukeamaton hedelmä, joka kypsyttyään lohkeaa pienemmiksi osiksi, hedelmyksiksi. Lohkohedelmätyypin hedelmiä on esimerkiksi sarjakukkais-, malva- ja kurjenpolvikasveilla. Lohkohedelmät muotoutuvat vähinttään kaksi lohkoisista sikiäimistä ja näissä sikiäimissä on kaikissa yksi siemen.

## Erityyppisiä lohkohedelmiä

* Sarjakukkaiskasveilla (*Apiaceae*) on kaksilohkoinen, usein litteä lohkohedelmä.
* Kurjenpolvikasveilla (*Geraniaceae*), kuten kurjenpolvilla (*Geranium*) ja kurjennokilla (*Erodium*), on viisiosainen lohkohedelmä. Hedelmän kärkiosa halkeaa kypsänä hedelmykset sinkoaviksi liuskoiksi. 
* Vaahteroilla (*Acer*) on kaksilohkoinen lohkohedelmä, lohkot ovat siivelliset.
* Malvoilla (*Malva*) on pyöreä lohkohedelmä, jossa hedelmykset ovat säteittäin. 

## Lähteet

## Aiheesta muualla
Gavdnjajávri

**Gavdnjajávri** on järvi, joka sijaitsee osittain Norjan Koutokeinossa ja osittain Øvre Anárjohkan kansallispuistossa. Järven pinta-ala on 3,91 km². Järvi kuuluu Tenojoen vesistöön.
Savage Island

**Savage Island** tarkoittaa seuraavia asioita:

* Savage Island, saari Alaskassa
* Savage Island, saari Vermontissa
* Savage Island, saari Washingtonin osavaltiossa
* *[[Paluu helvetistä (vuoden 1985 elokuva)|Paluu helvetistä]]* (*Savage Island*), elokuva vuodelta 1985
* *[[Savage Island (albumi)|Savage Island]]*, Savagen albumi vuodelta 2008.
Sutton Coldfield

**Sutton Coldfield** on yksi Birminghamin kaupungin kymmenestä vaalipiiristä. Se muodostuu neljästä äänestysalueesta: Sutton Four Oaks, Sutton New Hall, Sutton Trinity ja Sutton Vesey. Se sijaitsee kaupungin pohjoisosassa. Sutton Coldfieldissä on paljon viheralueita, kuten viisi golfkenttää.

Sutto Coldfieldissä on ollut keskiaikainen kaupunki, mutta sen jäänteitä on tutkittu vasta vähän. Alue liitettiin Birminghamin kaupunkiin 1960-luvulla.

## Lähteet

## Aiheesta muualla
Syklinen laajennus

**Syklisellä laajennuksella** tarkoitetaan modernissa algebrassa Abelin laajennusta, jonka Galois'n ryhmä on syklinen. Jokaisen äärellisen kunnan äärellinen laajennus on syklinen.
Erdington

**Erdington** on yksi Birminghamin kaupungin kymmenestä vaalipiiristä. Se muodostuu neljästä äänestysalueesta:  Erdington, Tyburn, Kingstanding ja  Stockland Green. Vuonna 2009 Erdingtonissa  oli 94 700 asukasta. Alueen tunnetuimpia yrityksiä oli autonrenkaita valmistanut Dunlop, joka valmisti tuotteita Fort Dunlop -nimisessä tehtaassa vuoteen 2014 saakka.

## Lähteet

## Aiheesta muualla
Perry Barr

**Perry Barr** on yksi Birminghamin kaupungin kymmenestä vaalipiiristä. Se muodostuu neljästä äänestysalueesta: Handsworth, Wood Lozells ja East Handsworth, Oscott ja Perry Barr. Vuonna 2009 Perry Barrissa oli 104 500 asukasta.

## Lähteet

## Aiheesta muualla
Skeema (algebrallinen geometria)

Modernissa algebrallisessa geometriassa **skeema** on keskeinen työkalu. Määritelmä mukaan skeema on renkainen topologinen avaruus (X,\mathcal{O}_X), jolla on avoin peite \{U_i\}_i siten, että \{U_i\}_i of **affiini skeema** kaikilla indekseillä *i*.

## Kirjallisuutta
*
Keltanarsissi

**Keltanarsissi** (*Narcissus pseudonarcissus*) on koristekasvina viljelty, aikaisin keväällä kukkiva narsissilaji. Se on tunnettu myös nimellä *pääsiäislilja*.

## Ulkonäkö ja koko
Keltanarsissi on monivuotinen sipulikasvi, joka kasvaa 20–35 senttimetriä korkeaksi. Sillä on kahdesta neljään lehteä, jotka ovat 6–12 millimetriä leveät, muodoltaan tasasoukat ja väriltään sinivihreät. Keltanarsissin tuoksuva ja nuokkuva, keltainen kukka on 5–7,5 senttimetriä leveä. Kukan kehälehdet ovat 3,5–6 cm pitkiä, tyveltä toisiaan peittäviä. Kukan keskellä oleva lieriön muotoinen lisäkehä on väriltään keltainen kuten kehälehdetkin. Lisäkehä levenee hieman ulospäin ja sen laita on epäsäännöllisesti poimuinen. Keltanarsissin hedelmä on pallomainen kota. 

Keltanarsissin lajiin kuuluu lukuisia lajikkeita, myös kerrottukukkaisia. Se risteytyy valkonarsissin (*Narcissus poëticus*) kanssa. Risteymää eli tähtinarsissia (*Narcissus* × *incomparabilis*) viljellään myös koristekasvina. 

## Levinneisyys ja kasvupaikat
Keltanarsissia tavataan luonnonvaraisena Lounais- ja Länsi-Euroopassa. Muuallakin sitä on puutarhoista luontoon villiytyneenä, myös paikoin Etelä-Suomessa. Luonnonkasvupaikkoja ovat tuoreet ja kosteat lehtimetsät ja niityt.

## Lajikkeita
* ’Dutch Master’
* ’Golden Ducat’
* ’Golden Harvest’
* ’Mount Hood’
* ’Van Sion’
* ’W.P.Milner’

## Lähteet

## Aiheesta muualla
* Kasviatlas: Keltanarsissi (''Narcissus pseudonarcissus'') Suomessa.
IAI Kfir

**Israel Aircraft Industries Kfir** (, "Leijonanpentu") on israelilainen suihkuhävittäjä, jonka prototyyppi lensi ensilentonsa 19. lokakuuta 1970. Koneen pystyy helposti erottamaan muista malleista (muut Mirage-tuoteperheen koneet) etenkin canard-siipiensä ja sivuvakaimen lavan ansiosta. Kfir pohjautui ranskalaiseen Mirageen, ja siinä yhdistyvät General Electricin J79 -suihkumoottori ja israelilaisvalmisteinen avioniikka ja aseistus.

Kfir kykeni ilmataistelujen ohella myös rynnäköintitoimintaan ja pommitukseen maamaaleja vastaan. Koneessa oli kaksi 30&nbsp;mm tykkiä sekä AIM-9 Sidewinder- tai israelilais-valmisteiset Python/Shafrir-ohjukset. Kone saattoi käyttää maamaaleja vastaan myös pommeja ja se kykeni saavuttamaan 
2,3 Machia (2 440&nbsp;km/h). IAI Kfir siirrettiin Israelin ilmavoimien (IAF) reservikalustoksi vuonna 2001.

Yhdysvaltain laivasto ja merijalkaväki vuokrasi vuosina 1985–1989 Israelilta 25 Kfiriä, joita käytettiin niin sanottuna *Aggressor*-hävittäjänä tunnuksella *F-21*. Vuokrauksen päätyttyä koneet palautettiin takaisin Israeliin.

## Tekniset tiedot

## Lähteet
Excubitores

**Excubitores** (lat., ’vartijat’, ) oli Bysantin keisarien palatsihenkivartiokaarti, jonka perusti keisari Leo I (hallitsi 457–474) korvaamaan aiemmat Scholae-joukot. Kaarti koostui 300 miehestä, jotka oli värvätty Isaurian vuoristosta Vähästä-Aasiasta. Kaartin komentaja *comes excubitorum* nousi usein keisarillisessa hovissa erittäin korkeaan asemaan. Kaartista tuli 600-luvulla pelkkä seremoniallinen palatsiyksikkö, kunnes keisari Konstantinos V (hallitsi 741–775) organisoi sen uudelleen *Ekskoubitoi*-nimiseksi armeijan *[[tagmata]]*-eliittiyksiköksi, jonka komentajan arvonimi oli *domestikos ton ekskoubiton*. Käsite katosi käytöstä 1000-luvulla. Ekskoubitoi-tagma mainitaan viimeisen kerran vuonna 1081, kun se osallistui Dyrrhakhionin taisteluun normanneja vastaan.

## Katso myös
*Bysantin armeija

## Lähteet
*
*
*
*
*
*
*

### Viitteet
Marokon alle 23-vuotiaiden jalkapallomaajoukkue

**Marokon alle 23-vuotiaiden jalkapallomaajoukkue** on Marokon jalkapalloliiton hallinnoima joukkue, joka edustaa Marokkoa kansainvälisissä jalkapallon Olympialaisissa. Marokko selvisi ensimmäisen kerran Olympialaisiin vuonna 1964. Joukkueen paras saavutus on vuoden 2011 alle 23-vuotiaiden Afrikan-mestaruuskilpailuista, jossa Marokko sijoittui toiseksi hävittyään loppuottelussa Gabonille.

## Valmentajat
*  Pim Verbeek (8/2010–2014)
*  Hassan Benabicha (2014–)

## Lähteet

## Aiheesta muualla
* Marokon olympiamaajoukkue Goalzz sivustolla
Ruth Duccini

**Ruth Duccini** (23. heinäkuuta 1918 Rush City, Minnesota – 16. tammikuuta 2014 Las Vegas, Nevada) oli yhdysvaltalainen näyttelijä, joka esiintyi kreditoimattomassa roolissa yhtenä maiskisista vuoden 1939 elokuvassa *[[Ihmemaa Oz (vuoden 1939 elokuva)|Ihmemaa Oz]]*. Vuonna 2007 Duccini ja muut elossa olleet maiskisten näyttelijät ottivat vastaan yhteisen tähden Hollywood Walk of Famelle.

Duccini oli naimisissa Fred Duccinin kanssa vuosina 1943–1994.

## Lähteet

## Aiheesta muualla
*
Camila Ashland

**Camila Ashland** (s. 24. maaliskuuta 1911 – 12. syyskuuta 2008) oli yhdysvaltalainen näyttelijä. Hän oli ehdolla Tony-palkinnon saajaksi esiintymisestään näytelmässä *[[Black Comedy/White Lies]]* (1967). Hän esiintyi Broadwayn lisäksi myös televisiossa ja elokuvissa; hänet tunnetaan Minnie Du Valin roolista *[[Yön vampyyrit]]* -sarjassa. Lisäksi hän esiintyi muun muassa Alice Grantin roolissa *[[General Hospital]]issa* sekä Ruby Engelsin roolissa minisarjassa *[[V (televisiosarja)|V]]* ja sen jatko-osassa *[[V: The Final Battle]]*.

Elokuvia, joissa Ashland on nähty, ovat olleet *[[Lällärit lakoon]]* ja *[[10 – nainen kuin unelma]]*. 

## Aiheesta muualla
*
Franz Kelch

**Franz Kelch** (1. marraskuuta 1915 Bayreuth – 5. kesäkuuta 2013 München) oli saksalainen laulaja, äänialaltaan bassobaritoni. Hän oli toisessa maailmansodassa kahden vuoden ajan sotavankina.

Kelch tulkitsi muun muassa Bachin ja Brahmsin musiikkia sekä oman aikansa säveltäjien teoksia. Hän sai arvostusta varsinkin Kristuksen äänenä Bachin passioissa. Hän lauloi Senecan roolin Monteverdin oopperan *[[L'incoronazione di Poppea]]* ensilevytyksessä (1952). Hän opetti 25 vuotta Leopold-Mozart-Konservatorium Augsburgissa.

## Lähteet
Rangaistussiirtola Moon 44

**Rangaistussiirtola Moon 44** (*Moon 44*) on vuonna 1990 ensi-iltansa saanut länsisaksalainen tieteistoimintaelokuva, jonka ohjasi Roland Emmerich. Käsikirjoituksesta vastasi Dean Heyde. Pääosassa esiintyvät Michael Paré, Lisa Eichhorn ja Malcolm McDowell.

## Juoni
On vuosi 2038 ja Maan mineraalilähteet ovat kuivuneet. Avaruuteen on syttynyt sota, kun yksi suurimmista kaivosyhtiöistä on menettänyt kaikki paitsi yhden mineraaleja sisältävän kuun. Lisäksi monet täysautomaattiset kaivurobotit ovat kadonneet lennoillaan. Kukaan ei halua enää puolustaa tuota kuuta, joten yhtiön lautakunta on päättänyt lähettää vankiloissa olevat rikolliset puolustamaan kaivuuasemaa. Agentti Stone lähetetään peitetöihin kuuhun tutkimaan, mihin kaikki kalliit robotit ovat kadonneet.

## Näyttelijät

## Palkinnot
### Voitetut
*German Camera
**1990 Erinomainen leikkaus: Tomy Wigand
**1990 Promootio-palkinto: Karl Walter Lindenlaub

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa tavanomaiseksi tieteistrilleriksi, joka saa lisäpotkua hyvistä lentoefekteistä. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”.

## Lähteet
Ghanankalapöllö

**Ghanankalapöllö** (*Scotopelia ussheri*) on pöllöihin kuuluva lintu. Sitä tavataan Norsunluurannikolla, Ghanassa, Guineassa, Liberiassa ja Sierra Leonessa.

Sen elinpiiriä ovat subtrooppiset ja trooppiset kosteat alavat metsät ja subtrooppiset ja trooppiset mangrovemetsät sekä jokivarret, erilaiset suot ja viljellyt alueet.

Sitä uhkaa elinalueiden häviäminen. Se oli aiemmin luokiteltu erittäin uhanalaiseksi, mutta uusien tutkimusten perusteella on todettu, ettei tilanne ole niin paha, ja siksi se on vuonna 2011 luokiteltu vaarantuneeksi.

Ghanankalapöllön kuvaili vuonna 1871 englantilainen luonnontieteilijä Richard Bowdler Sharpe. Se on yksi kolmesta kalapöllöjen (*[[Scotopelia]]*) sukuun kuuluvista pöllöistä.

Se on 46–51&nbsp;cm pitkä, ja se painaa keskimäärin 788 grammaa. Se on suurikokoinen, oranssinvärinen pöllö. Sen silmät ovat tummat, eikä sillä ole korvatupsuja.. sen jalat ovat paljaat.

## Lähteet
Selly Oak

**Selly Oak** on yksi Birminghamin kaupungin kymmenestä vaalipiiristä. Se muodostuu neljästä äänestysalueesta: Billesley, Bournville, Brandwood ja Selly Oak. Vuonna 2009 Selly Oakissa  oli 99&nbsp;700 asukasta.

File:Bristol Road, Selly Oak - geograph.org.uk - 1336073.jpg|Bristol Road, Birminghamin yliopiston kellotorni
File:Country Girl pub, Selly Oak.JPG|Country Girl Pub
File:Selly Oak railway bridge 2.JPG| Rautatiesilta

## Lähteet

## Aiheesta muualla
Skeema (täsmennyssivu)

**Skeema** voi tarkoittaa seuraavia:

* Skeema, psykologiassa mielen sisäinen malli tosimaailmasta
* Skeema, ortodoksisissa luostareissa noudatettu kilvoittelutapa
* Skeema, algebrallisen geometrian käsite
* XML-skeema, standardoitu teknologia, jolla voidaan kuvata XML-dokumenttien rakenne

## Katso myös
* Skemat (piirikaavio) elektroniikassa, anglismi englanninkielen *schematics*-sanasta
* SKEMA Business School, eurooppalainen kauppakorkeakoulu
HMS Sturgeon (1894)

**HMS Sturgeon** oli Britannian kuninkaallisen laivaston vuonna 1896 palvelukseenotettu Sturgeon-luokan torpedovenehävittäjä.

## Valmistus

Alus tilattiin 8. joulukuuta 1893 Naval Construction and Armament Companyltä Brightsidestä osana vuosien 1893-1894 laivasto-ohjelmaa, jolloin sen valmistusajaksi määrättiin 14 kuukautta. Köli laskettiin 1. maaliskuuta 1894 telakkanumerolla 233 ja alus laskettiin vesille 21. heinäkuuta. Alus valmistui tammikuussa 1896, jolloin sen tarjoukseen perustunut hinta oli 39075 puntaa.

## Palvelus
Alus myytiin 14. toukokuuta 1912 romutettavaksi Thames Ship Breaking Companylle.

## Lähteet
*
*
*
*

### Viitteet
HMS Swordfish (1895)

**HMS Swordfish** oli Britannian kuninkaallisen laivaston vuonna 1896 palvelukseenotettu Swordfish-luokan torpedovenehävittäjä.

## Valmistus

Alus tilattiin 8. joulukuuta 1893 Armstrong Mitchell and Companyltä Elswickistä osana vuosien 1893-1894 laivasto-ohjelmaa, jolloin sen valmistusajaksi määrättiin 14 kuukautta. Köli laskettiin 4. kesäkuuta 1894 telakkanumerolla 616. Alus laskettiin vesille 27. helmikuuta 1895 ja valmistui joulukuussa 1896.

## Palvelus
Alus myytiin 11. lokakuuta 1910 romutettavaksi Cashmorelle Newportiin.

## Lähteet
*
*
*
*

### Viitteet
Aguilera

**Aguilera** on muun muassa seuraavien henkilöiden sukunimi:

* Carolina Garcia-Aguilera (s. 1949), kuubalainen rikoskirjailija
* Christina Aguilera (s. 1980), yhdysvaltalainen poplaulaja, lauluntekijä ja näyttelijä
* Clara Aguilera (s. 1964), espanjalainen poliitikko, ministeri ja europarlamentaarikko
* Filiberto Ascuy Aguilera (s. 1972), kuubalainen kreikkalais-roomalaisen tyylin painija
* Jessica Aguilera (s. 1985), nicaragualainen pika- ja aitajuoksija
* Juan Aguilera (1903–1979), chileläinen jalkapalloilija,
* Julián Marías Aguilera (1914–2006), espanjalainen filosofi
* Rick Aguilera (s. 1961), yhdysvaltalainen baseballpelaaja
* Sebastián Aguilera de Heredia (1561–1627), espanjalainen säveltäjä ja urkuri
* Ventura Ruiz Aguilera (1820–1881), espanjalainen runoilija.
Pippurirannikko

**Pippurirannikko** voi tarkoittaa seuraavia:

* Pippurirannikko, Liberian rannikko Länsi-Afrikassa
* Pippurirannikko, Malabarrannikko Intiassa

## Lähteet

* .
Eila Kelo

**Eila Anneli Kelo** (o.s. **Aaltonen**, s. 30. tammikuuta 1948 Raisio) on suomalainen entinen korkeushyppääjä ja viisiottelija. Hän edusti seuratasolla Tervakosken Patoa ja Viipurin Urheilijoita. Uransa hän lopetti kauden 1976 jälkeen.

Kelo voitti korkeushypyn Suomen mestaruuden vuonna 1970 ja piti kesäkuussa 1973 vähän aikaa hallussaan korkeushypyn Suomen ennätystä tuloksellaan 173 senttimetriä. Hän hyppäsi ennätyksekseen ulkona 174 senttiä (1975) ja hallissa 176 senttiä (1974). Kelolla on Kalevan kisoista yhteensä kaikkiaan 12 mitalia korkeushypystä ja viisiottelusta, jossa hän otteli ennätyksekseen 3607 pistettä vuonna 1973.

Kelo on yleisurheilun Suomen mestareiden Milla Kelon ja Niina Kelon äiti ja toimi myös heidän valmentajanaan. Nykyään hän toimii yleisurheilun valmennustehtävissä Keski-Uudenmaan Yleisurheilussa.

Työstään yleisurheilussa Eila Kelo palkittiin Euroopan Yleisurheiluliiton (EA) naisvaikuttajapalkinnolla vuoden 2009 saavutuksista. Hänelle on myönnetty Alfred Kordelinin säätiön lasten ja nuorten valmentajapalkinto kaksi kertaa, vuosina 1994 ja 2021.

## Aikuisten ulkoratojen SM-mitalit
*Korkeushyppy
**kultaa 1970
**hopeaa 1962, 1966, 1971, 1972, 1974, 1975
**pronssia 1969

*Viisiottelu
**hopeaa 1973
**pronssia 1969, 1974, 1975

## Lähteet
*
* 

### Viitteet
Swordfish-luokka (hävittäjä)

**Swordfish-luokka** oli Britannian kuninkaallisen laivaston kahden Armstrong Mitchell and Companyn valmistaman aluksen muodostama torpedovenehävittäjäluokka (). 

## Suunnittelu
Luokan alusten voimanlähteenä olivat Yarrow-kattilat, joiden avulla ne saavuttivat vaaditun 27 solmun nopeuden.
 
## Alukset

## Lähteet
*
*
*
*

### Viitteet
HMS Zebra (1895)

**HMS Zebra** oli Britannian kuninkaallisen laivaston vuonna 1900 palvelukseenotettu Zebra-luokan torpedovenehävittäjä.

## Valmistus

Alus tilattiin 7. helmikuuta 1894 Thames Ironworks and Shipbuilding Companyltä Bow Creekistä Thames-joen suulta osana vuosien 1893-1894 laivasto-ohjelmaa, jolloin sen valmistumisajankohdaksi määrättiin 7. kesäkuuta 1895. Köli laskettiin 1. heinäkuuta 1894. Alus laskettiin vesille 13. joulukuuta 1895 ja valmistui tammikuussa 1900.

## Palvelus
Alus oli koko uransa ajan Britteinsaarilla. Sen savuhormit pidennettiin vuoden 1903 jälkeen. Alus myytiin romutettavaksi 30. heinäkuuta 1914.

## Lähteet
*
*
*
*

### Viitteet
Mika Toivanen

**Mika Toivanen** (s. 6. helmikuuta 1970 Säkylä) on suomalainen valokuvaaja, säveltäjä, sovittaja, tuottaja ja muusikko. Hän on tuottanut omassa Utopiah-studiossaan kymmeniä levyjä toimien niillä sovittajana, äänittäjänä sekä miksaajana. Toivanen opiskeli Sibelius-Akatemiassa vuosina 1989–1992. Hän on toiminut vapaana säveltaiteilijana vuodesta 1992, säveltäen musiikkia useille suomalaisille artisteille.

Toivanen on soittanut Päät-yhtyeessä sekä toiminut Tangomarkkinoiden kapellimestarina vuosina 2007–2018. Toivasen omia yhtyeitä ovat Hammond-trio Hamuzet sekä Tangon Tuho-Quintet. Toivasen musiikkia ovat levyttäneet muiden muassa Anna Eriksson, Laura Voutilainen, Paula Koivuniemi, Jari Sillanpää, Topi Sorsakoski, Geir Rönning, Eve, Miguel Tango and His Orchestra, Veeti Kallio, Katri Helena, Kari Tapio, Tapani Kansa ja Reijo Taipale.

Suomen edustuskappaleen Euroviisuihin Toivanen on säveltänyt kahdesti: vuonna 2004 Jari Sillanpään esittämän ”Takes 2 to Tango” ja vuonna 2005 kappaleen ”Why?”, jonka esitti Geir Rönning. Toivanen on voittanut kahdesti Tangomarkkinoiden sävellyskilpailun: vuonna 1993 kappaleella ”Yön kuningatar” (san. J. Toiviainen) ja vuonna 1995 kappaleella ”Mun aika mennä on” (San. J. Toiviainen). Vuonna 1994 Syksyn sävel -kilpailun voitti Toivasen sävellys ”Yön hiljaisuus”, jonka esitti Eija Kantola 

Vuonna 2008 Toivanen sai Kullervo Linna -palkinnon. Heinäkuussa 2012 Toivaselle myönnettiin Tango Finlandia-palkinto.Toukokuussa 2017 julkaistiin Toivasen analogisilla syntetisaattoreilla toteuttama soololevy *Transitions*. Lokakuussa 2018 ilmestyi Toivasen toinen soololevy *Planets*.

Toivasen ensimmäinen oma valokuvanäyttely *Minun Tangoni* oli esillä syksyllä 2018 muun muassa Tampereella, Porissa ja Helsingissä. Hän on suorittanut valokuvaajamestarin erikoisammattitutkinnon Tampereen Visuaaliviestinnän instituutissa.

## Lähteet

## Aiheesta muualla
* Oma verkkosivu
* Utopiah Productions
Gloster Javelin

**Gloster Javelin** on brittiläinen, Gloster Aircraft Companyn valmistama kaksimoottorinen ja kaksipaikkainen yö- ja jokasään suihkuhävittäjä. Deltasiipisen ja T-pyrstöisen koneen prototyyppi lensi ensilentonsa 26. marraskuuta 1951. Ensimmäinen sarjatuotantokone (sarjanumero *XA570*)  toimitettiin 24. helmikuuta 1956. Konetyyppi poistettiin palveluskäytöstä vuonna 1968.

Javelin suunniteltiin RAF:n ensimmäiseksi jokasäänhävittäjäksi ilmailuministeriön  F.4/48 -spesifikaation mukaisesti. Gloster Aircraft Company sai tilauksen viidestä GA.5 -prototyypistä vuonna 1948, ja ensimmäisen koneen valmistus alkoi toukokuussa 1949, mutta  GA.5 FAW.1 (*Fighter, All Weather*) valmistui vasta 26. marraskuuta 1951 ja lensi ensilentonsa 22. heinäkuuta 1954. Konetyypin kehitys kohtasi takaiskuja, sen kolme prototyyppiä menetettiin lento-onnettomuuksissa. Tämä johti mallin uudelleen suunnitteluun, mikä viivästytti sen palveluskäyttöön tuloa useilla vuosilla. Myöhemmin mallin korkealla lentämisen ominaisuudet todettiin hyviksi, sen saavuttama lakikorkeus oli 16 000 m. Gloster Javelin oli tehtaansa viimeinen tuote sen pitkässä taistelukoneiden sarjassa. Jatkokehitys kevensi konetyypin järeätä tykkiaseistusta, neljän 30&nbsp;mm tykin sijaan oli myöhemmissä versioissa niitä kaksi. Enimmillään 14 Royal Air Forcen eskadroonaa oli varustettu Javelin-hävittäjillä.

## Mallit
* GA.5 − kuusi prototyyppiä.
* FAW.1 − 40 alkutuotantokonetta, moottorina 2&nbsp;× Armstrong-Siddeley Sapphire Mark 6 (ASSa.6), AI.17 −tutka.
* FAW.2 − 30 kappaletta, AN/APQ-43 −tutka.
* T.3 − 21 pidennettyrunkoista harjoituskonetta, ei tutkaa.
* FAW.4 − 50 kappaletta kokonaan liikkuvalla pyrstövakaajalla, AI.17 −tutka.
* FAW.5 − 64 kappaletta, joissa lisätty siipien polttoainesäiliöiden määrää.
* FAW.6 − 33 kappaletta, AN/APQ-43 −tutka.
* FAW.7 − 142 kappaletta, moottorina 2&nbsp;× Armstrong-Siddeley Sapphire Mark 7 (ASSa.7), mahdollisuus käyttää de Havilland Firestreak −ilmataisteluohjuksia.
* FAW.8 − 47 kappaletta, moottorina 2&nbsp;× Armstrong Siddeley Sa.7Rs, AN/APQ-43 −tutka.
* FAW.9 − 54 kappaletta kunnostettua FAW.7 −mallia, moottorina 2&nbsp;× Armstrong Siddeley Sa.7Rs.
* FAW.9(F/R) − yli 40 kappaletta ilmatankkauspuomilla varustettua FAW.9 −mallia.
* FAW.9R − 22 kappaletta FAW.9 −mallia, joissa mahdollisuus käyttää neljää 1&nbsp;046 litran lisäpolttoainesäiliötä.

## Tekniset tiedot

## Lähteet

## Aiheesta muualla

* Gloster Javelin 
* Air Vectors: Gloster Javelin 
* Thunder and Lightnings: Gloster Javelin 
* National Cold War Exhibition: Gloster Javelin FAW1 
* Flight and aircraft engineer: Fighter, All-weather, Mark 1
Lisa Cawén

**Lisa Cawén** (nimi aik. *Lisi Eleonora Heikkinen*; 22. toukokuuta 1899 Hämeenlinna – 9. elokuuta 1974 Helsinki) oli suomalainen ruotsin kielellä kirjoittanut lastenkirjailija.

## Teoksia
* *Sagolandsresan*. Schildt, Helsingfors 1924
* *Lilla Jan och stjärnornas prinsessa* ; teckningarna av Signe Hammarsten-Jansson. Schildt, Helsingfors 1925
* *Lilla Jan och stjärnornas prinsessa*. Schildts ungdomsböcker 69. Schildt, Helsingfors 1944, 2. uppl. 1945
* *Tuppen Maltus och hans familj*. Söderström, Helsingfors 1945

## Lähteet
*
Tampereen Autocenter

**Tampereen Autocenter Oy** on vuonna 2002 perustettu tamperelainen auto- ja moottoripyöräalan liike. Vuonna 2011 yrityksen liikevaihto oli 23,6 miljoonaa euroa ja ajoneuvoja myytiin yli 1&nbsp;550 kappaletta. Yritys rakennutti omat toimitilat Lielahteen keväällä 2011, jolloin toimintaa laajennettiin auto -ja moottoripyörähuollolla.

## Lähteet
*  Tampereen Autocenterin kotisivut
Aimo Haavisto

**Toivo Aimo Haavisto** (29. marraskuuta 1907 Oulu – 26. maaliskuuta 1974 Vantaa) oli suomalainen kirkkoherra ja aforismikirjailija.

Haavisto toimi pyhäkoulupastorina Oulun hiippakunnassa vuosina 1950–1953 ja Tampereen hiippakunnassa 1955–1956. Hän oli Suomen Pyhäkouluopiston rehtorina 1956–1962. Viimeksi Haavisto oli Vantaankosken seurakunnan kirkkoherrana 1968–1971.

## Teoksia
* *Tiellä*. Suomen pyhäkouluyhdistys, Helsinki 1967, 2. painos 1968
* *On lupa uskoa : ajatelmia*. Suomen lähetysseura, Helsinki 1973

## Lähteet
*
Bartolomeu Português

**Bartolomeu Português** oli nerokas ja uskalias merirosvo, joka eli 1600-luvulla ja palveli vuosina 1666–1669. Hän sai saaliikseen suunnattomia kalleuksia ja tuhlasi kaiken hetkessä.

Vaikka hän oli uimataidoton, hän pakeni vankilalaivalta käyttämällä kellukkeina viiniruukkuja.

## Lähteet
Bobrynets

**Bobrynets** () on kaupunki ja Bobrynetsin piirin keskus Ukrainan Kirovohradin alueen eteläosissa. Kaupungin kautta kulkee Kirovohradista etelään Mykolajiviin johtava kansallinen maantie N14. Kaupunkiin johtaa myös rautatie.

Kaupungissa arvioitiin vuonna 2013 olevan 10&nbsp;991 asukasta. Koko piirissä oli saman arvion mukaan 26&nbsp;534 asukasta.

## Lähteet

## Aiheesta muualla

*Kaupungin perustietoja Ukrainan parlamentin sivustolla, rada.gov.ua
Carl-Johan Siegberg

**Carl-Johan (Jukka) Siegberg**  (1944 – 28. tammikuuta 2012 Parainen) oli suomalainen lääkäri ja sotakirurgi.

Siegberg kirjoitti ylioppilaaksi Maunulan yhteiskoulusta 1964 ja valmistui lääketieteen lisensiaatiksi 1973 Helsingin yliopistosta. Hän erikoistui kirurgian erikoislääkäriksi 1980 ja urologiksi 1984. Hän toimi Suomessa lääkärinä useilla paikkakunnilla eri tehtävissä ja SPR:n lähettämänä lääkärinä vuodesta 1989 monissa kriisimaissa.

Siegberg voitti nuorena nyrkkeilyn Suomen-mestaruuskilpailuissa hopeaa 61-kiloisten sarjassa.

## Lähteet
Esteri Paalanen

**Toini Esteri Paalanen** (o.s. **Haapanen**; 16. huhtikuuta 1886 Karvia – 13. tammikuuta 1976 Helsinki) oli suomalainen kirjailija ja suomentaja joka käytti nimimerkkiä **Kaarina**.

## Teoksia
Nimellä **Esteri Paalanen**:
* *Leikkimökki: Lastenkirja.* WSOY 1947
* *Lapsuuden kotiseutu: Otavan III lukemisto*. Tekijät Aukusti Salo, Kerttu Mustonen, Esteri Paalanen ; kuv. Martta Wendelin. Otava 1951 (7. painos 1964)
* *Lapsuuden isänmaa: Otavan IV lukemisto*. Tekijät Alfred Salmela, Kerttu Mustonen, Esteri Paalanen; kuv. Helga Sjöstedt ja Martti Santala. Otava 1952 (5. painos 1964).
* *Kotoa ja muualta: Otavan V lukemisto*. Tekijät Alfred Salmela, Kerttu Mustonen, Esteri Paalanen; kuv. Heljä Lahtinen. Otava 1953 (5. painos 1963).
* *Tuhanten rantain partahilla: Otavan VI lukemisto*. Tekijät A. Salmela, Kerttu Mustonen, Esteri Paalanen; kuv. Helga Lahtinen. Otava 1954 (6. painos 1964).
* *Avartuvaa elämää: Otavan VII lukemisto*. Tekijät Alfred Salmela, Kerttu Mustonen, Esteri Paalanen; kuv. Heljä Lahtinen. Otava 1955 (4. painos 1963).
* *Uskon ja teon ihmisiä: Pienoiselämäkertoja koulunuorisoa varten*. Otava 1956.
* *Sanelukirjoituksia ja toistamistehtäviä: kansakoulun III–V luokille*. Tekijät Kerttu Mustonen, Esteri Paalanen. Otava 1960 (2. painos 1964).
* *Silloinkin oli hauskaa: Isoäiti kertoo lapsuudestaan*. Kuv. Heljä Lahtinen. Otava 1960.
Nimimerkillä **Kaarina**:
* *Anja otti paikan: Romaani.* WSOY 1937 (3. painos 1940).
* *Anja rouvan virassa: Romaani.* WSOY 1940 (3. painos 1942).
* *Anjan tuntematon sotilas: Romaani.* WSOY 1941.
* *Onnen raha: Romaani.* WSOY 1943.
* *Anjan salainen ase: Romaani.* WSOY 1944.
* *Sinikka koettaa siipiään*. WSOY 1945.
* *Irja sai haasteen*. WSOY 1946.

## Suomennoksia
Nimellä *Esteri Haapanen*:
* Ingeborg Maria Sick: *Satuja*. WSOY 1912.
* Ingeborg Maria Sick: *Luostaritarinoita*. WSOY 1913.
* A. de Lamartine: *Italian tytär*. WSOY 1914. (Alkuteos *Graziella*.)
* Jakob Knudsen: *Uskallusta*. Martti Luther romaani 2. WSOY 1917.
* Malvida von Meysenbug: *Elämä aatteiden puolesta 1*. WSOY 1918. (Alkuteos *Memoiren einer Idealistin*.)
* Emmy von Rhoden: *Neiti Uhkamieli: Kertomus nuorille tytöille*. WSOY 1918.

## Lähteet
*
Alina Mattila

**Alina Marketta Kinnunen** (o.s. **Mattila**, s. 27. joulukuuta 1982 Yläne) on suomalainen korkeushyppääjä. Hän edusti vuoteen 2005 asti Yläneen Kiriä ja sen jälkeen Jyväskylän Kenttäurheilijoita.

Mattila voitti korkeushypyn Suomen mestaruuden vuonna 2004 ja sijoittui SM-hopealle 2006 ja 2007 sekä SM-pronssille 2005. SM-halleissa hän saavutti kultamitalin 2005, 2006, 2007 sekä pronssimitalin 2004. 

Mattila hyppäsi ennätyksekseen 186 senttimetriä Jyväskylässä 2006.

## Lähteet
*
Roy Turk

**Roy Turk** (20. syyskuuta 1892 New York, New York – 30. marraskuuta 1934 Hollywood, Kalifornia) oli yhdysvaltalainen lauluntekijä. Hän opiskeli City Collegessa ja palveli ensimmäisessä maailmansodassa Yhdysvaltain laivastossa. Sodan jälkeen hän alkoi kirjoittaa sanoituksia vaudeville-esiintyjille, kuten Rock & White, Nora Bayes ja Sophie Tucker. Hän toimi sitten vakituisena sanoittajana Tin Pan Alleyn kustantajille, ja myöhemmin hän siirtyi Hollywoodiin kirjoittamaan elokuvia varten.

Turk teki yhteistyötä muiden muassa Harry Akstin, George Meyerin, Charles Tobiasin, Arthur Johnstonin, Maceo Pinkardin ja J. Russel Robinsonin kanssa. Vuosina 1928–1933 hän teki erityisen läheistä yhteistyötä Fred E. Ahlertin kanssa; hänen luultavasti tunnetuin laulunsa, "Mean To Me", kirjoitettiin vuonna 1928 Fred Ahlertin musiikkiin, ja siitä on sittemmin tullut jazzstandardi, jonka on levyttänyt esimerkiksi Billie Holliday. Muihin Turkin lauluihin kuuluu esimerkiksi "Are You Lonesome Tonight?" (Lou Handmanin kanssa, 1927), josta tuli hitti Elvis Presleyn esittämänä.

Turk kuului American Society of Composers, Authors and Publishersiin, ja hänet otettiin Songwriters Hall of Fameen vuonna 1970.

## Lähteet
Norman Gimbel

**Norman Gimbel** (16. marraskuuta 1927 New York – 19. joulukuuta 2018 Montecino, Kalifornia) oli yhdysvaltalainen sanoittaja. Hänen tunnetuimpia tekstejään ovat ”The Girl from Ipanema”, ”I Will Wait for You” ja ”Killing Me Softly”, josta hänet palkittiin Grammyllä. 

Gimbel syntyi New Yorkin Brooklynissä ja opiskeli Baruch Collegessa ja Columbian yliopistossa. Hänen varhaisia hittejään olivat ”Ricochet Romance” (1953) ja ”Canadian Sunset” (1956). Säveltäjä Moose Charlapin kanssa hän teki kaksi Broadway-musikaalia: *[[Whoop-Up]]* ja *[[The Conquering Hero]]*.

Gimbel kirjoitti englanninkieliset sanat muun muassa suureen bossa nova -hittiin ”The Girl from Ipanema” ja alun perin Jacques Demyn ranskaksi sanoittamaan lauluun ”I Will Wait for You” eli teemaan elokuvasta *[[Cherbourgin sateenvarjot]]*. Gimbel työskenteli kymmenissä elokuvissa. Hänelle myönnettiin vuonna 1973 vuoden laulun Grammy-palkinto laulusta ”Killing Me Softly With His Song” (sävellys: Charles Fox, levytys: Roberta Flack). Vuonna 1979 hän sai parhaan laulun Oscar-palkinnon kappaleella ”It Goes Like It Goes” elokuvasta *[[Norma Rae]]*. Musiikin oli tehnyt David Shire. Gimbel otettiin mukaan Songwriters Hall of Fameen vuonna 1984.

## Lähteet

## Aiheesta muualla
*
Jodikloridi

**Jodikloridi** eli **jodimonokloridi** (ICl) on jodin ja kloorin muodostama epäorgaaninen interhalogeeniyhdiste. Sitä käytetään pääasiassa orgaanisessa ja analyyttisessä kemiassa.

## Ominaisuudet, valmistus ja käyttö
Jodikloridi on molekyyliyhdiste, joka esiintyy kahdessa eri kidemuodossa, α- ja β-muodoissa. Näistä α-ICl on punaisia kiteitä, jotka sulavat korkeammassa lämpötilassa kuin levymäiset ja mustat β-ICl-kiteet. Yhdiste liukenee veteen, mutta hydrolysoituu osittain vetykloridiksi ja jodihapokkeeksi. Veden lisäksi se liukenee myös muun muassa etanoliin, asetoniin ja hiilidisulfidiin.

Jodikloridia valmistetaan jodin reaktiolla nestemäisen kloorin kanssa. Vesiliuoksia voidaan valmistaa myös käyttämällä jodia ja vetykloridin ja kloorin seosta.
:I2 + Cl2 → 2 ICl
Jos klooria on ylimäärä, muodostuu joditrikloridia. Tämä on reversiibeli tasapainoreaktio.
: ICl + Cl2 \rightleftharpoons ICl3

Jodikloridia käytetään aromaattisten yhdisteiden jodaukseen, ja tyydyttymättömien yhdisteiden kanssa se muodostaa sekä klooratun että jodatun johdannaisen. Lisäksi sitä voidaan käyttää hiili-metalli-sidoksen katkaisemiseen. Analyyttisessä kemiassa jodikloridia käytetään niin kutsuttuna Wijsin liuoksena rasvojen jodiluvun määrittämiseen.

## Lähteet
Nalorfiini

__NOTOC__

**Nalorfiini** (**''N''-allyyli-normorfiini**) on kahteen opioidireseptoriin vaikuttava opioidi. Se vaikuttaa antagonistina mu-reseptoriin ja agonistina kappa-reseptoriin. Sitä käytetään kumoamaan opioidiyliannostuksen vaikutukset. Sitä on myös käytetty opioidiriippuvuus-tutkimuksessa.

## Lähteet

## Aiheesta muualla
*Kyoto Encyclopedia of Genes and Genomes (KEGG): Nalorphine